Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 11. melléklet a 96/2011. (X. 17.) VM rendelethez
Paragraph Index: 596

2. A körzeti erdõtervezés során érvényesítendõ szakmai célok, tervezési alapelvek A körzet erdeinek meghatározó hányada faanyagtermelést szolgáló, telepített erdõ, amelyek esetében az erdõtervezés, illetve az erdõgazdálkodás során az Alföldön jellemzõen alkalmazott tarvágásos véghasználaton, valamint mesterséges erdõfelújításon alapuló módszereket, akácosok és hazai nyárasok esetében pedig – amennyiben annak feltételei adottak – a sarjaztatást lehet és célszerû alkalmazni. Ezen adottságokból fakadóan az erdõtervezés során követendõ célok elsõsorban a vidékfejlesztéshez, az erdõgazdálkodással összefüggõ foglalkoztatási lehetõségek bõvítéséhez, a termõtalaj, a mezõgazdasági területek védelméhez, a fa, mint megújuló energia- és nyersanyagforrás biztosításához való hozzájárulás.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes